Augustusburg

Augustusburg er en fjellby og en kommune i Landkreis Mittelsachsen i Direktionsbezirk Chemnitz i Fristaten Sachsen. Byen har 4 983 innbyggere (31. desember 2009). Byen er kjent for sitt svært synlige og landskapsdominerende jaktslott Augustusburg, som ble benyttet av de saksiske kurfyrstene. Byen er også kjent for Drahtseilbahn Erdmannsdorf-Augustusburg, en kabelbane som knytter den tidligere kommunen Erdmannsdorf sammen med resten av Augustusburg.

Augustusburg ligger i den nordvestlige delen av Osterzgebirge, omkring 15 km øst for Chemnitz, 5 km sørøst for dalføret til elven Flöha, 20 km sørvest for byen Freiberg, og 9 km nord for byen Zschopau. Byen ligger på en høyderygg mellom dalene til elvene Zschopau og Flöha. Byen er overveiende omgitt av skog. Høyeste punkt er det dominerende fjellet Schellenberg, hvor jaktslottet Augustusburg befinner seg, 516 meter over havet. Nederste punkt er Zschopautal omkring 300 meter over havet.

Augustusburg var en by i Kreis Freiberg fra 1952 til 1990. Fra 1990 frem til 1. august 1994 var den innlemmet i Landkreis Freiberg, og fra 1. august 1994 i den utvidede Landkreis Freiberg. Den 1. august 2008 ble byen en del av Landkreis Mittelsachsen.

Bilder

Referanser

Eksterne lenker 
 

Byer i Sachsen
Kreis Freiberg
Landkreis Freiberg
Landkreis Mittelsachsen
Bosetninger første gang omtalt i 1206